stanford-oval/wikipedia huggingface dataset:
Amy Lee
Yksityiselämä

Lee seurusteli Seether-yhtyeen laulajan Shaun Morganin kanssa vuosina 2003–2005. Lee ja Morgan levyttivät yhdessä dueton "Broken". Leen mukaan parin eroon vaikutti Morganin alkoholiongelma. Hän kertoo kirjoittaneensa kappaleen "Call Me When You're Sober" erosta.
Lee on ollut vuodesta 2007 naimisissa Josh Hartzlerin kanssa. He saivat lapsen heinäkuussa 2014.
Lee on mukana hyväntekeväisyydessä. Hän on toiminut Out of The Shadows -epilepsiayhdistyksen tukijana. Hän on saanut työstään United Cerebral Palsy -organisaation palkinnon. Leen veli Robbie Lee sairasti epilepsiaa.
Lee suunnittelee suuren osan esiintymisvaatteistaan.  Hän on suunnitellut asut muun muassa musiikkivideoon Going Under.
Diskografia > Evanescence > Albumit

Origin (2000, demoalbumi)
Fallen (2003)
The Open Door (2006)
Evanescence (2011)
Synthesis (2017)
Diskografia > Sooloura > Albumit

Dream Too Much (2016)
Diskografia > Sooloura > Soundtrack-albumit

Aftermath (Amy Lee ft. Dave Eggar, 2014)
Diskografia > Sooloura > EP:t

Recover, Vol. 1 (2016)
Diskografia > Sooloura > Singlet

Broken (Seether ft. Amy Lee) (2004)
Freak on Leash (Korn ft. Amy Lee) (2007)
Lockdown (promo, ft. Dave Eggar) (2014)
Dream Too Much (promo) (2016)
Love Exists (2017)
Speak to Me (2017)
Aiheesta muualla

Kuvia tai muita tiedostoja aiheesta Amy Lee Wikimedia Commonsissa
Virallinen sivu (Arkistoitu – Internet Archive)
Amy Lee Internet Movie Databasessa. (englanniksi)
Evanescencen virallinen sivu
Amy Lee esiintymässä Evanescencen konsertissa 2009.
Amy Lee esiintymässä 2011.
Amy Lee Billboard Awardseissa 2003.
Alden Ehrenreich

| Alden Ehrenreich |
| --- | --- |
 Ehrenreich vuonna 2018
Henkilötiedot
Syntynyt: 22. marraskuuta 1989 (ikä 34)
Ammatti:  Näyttelijä
Näyttelijä
Aktiivisena:  2005–
Merkittävät roolit:  Hail, Caesar! Solo: A Star Wars Story
Aiheesta muualla
IMDb
Elonet
Alden Caleb Ehrenreich (s. 22. marraskuuta 1989 Los Angeles, Kalifornia, Yhdysvallat) on yhdysvaltalainen näyttelijä. Hänen ensiesiintymisensä valkokankaalla nähtiin Francis Ford Coppolan elokuvassa Tetro (2009). Vuonna 2016 Ehrenreich esitti Hobie Doylen osaa Coenin veljesten elokuvassa Hail, Caesar!. Hän näytteli nuorta Han Soloa Tähtien sotaan sijoittuvassa elokuvassa Solo: A Star Wars Story (2018).
Filmografia > Elokuvissa

| Vuosi | Nimi | Rooli |
| --- | --- | --- |
| 2009 | Tetro | Bennie Tetrocini |
| 2011 | Twixt | Flamingo |
| 2013 | Beautiful Creatures | Ethan Wate |
| 2013 | Stoker | Whip Taylor |
| 2013 | Blue Jasmine | Danny Francis |
| 2015 | Running Wild | Eli |
| 2016 | Hail, Caesar! | Hobie Doyle |
| 2017 | The Yellow Birds | Brandon Bartle |
| 2018 | Solo: A Star Wars Story | Han Solo |
| 2023 | Oppenheimer |  |
Filmografia > Televisiossa

| Vuosi | Nimi | Rooli | Huomioitavaa |
| --- | --- | --- | --- |
| 2005 | Supernatural | Ben Collins | Kausi 1, jakso 2 "Wendigo" |
| 2006 | CSI: Crime Scene Investigation | Sven | Jakso "Built to Kill, Part 2" |
| 2020 | Brave New World | John the Savage | pääosa |
| 2025 | Ironheart | Joe McGillicuddy | Disney+-alkuperäissarja |
Filmografia > Videopelit

| Vuosi | Nimii | Rooli | Huomioitavaa |
| --- | --- | --- | --- |
| 2017 | Star Wars Battlefront II | Han Solo | Ääni ja ulkonäkö, pohjautuu elokuvaan Solo: A Star Wars Story. |
Aiheesta muualla

Wikimedia Commonsissa on kuvia tai muita tiedostoja aiheesta .
Alden Ehrenreich Internet Movie Databasessa. (englanniksi)
Aaron Rosand

Aaron Rosand
Aaron Rosand (15. maaliskuuta 1927 Hammond, Indiana – 9. heinäkuuta 2019) oli yhdysvaltalainen viulisti. Hän soitti vuodelta 1741 peräisin olevalla Guarneri del Jesù -instrumentilla, jonka hän myi vuonna 2009 kymmenellä miljoonalla Yhdysvaltain dollarilla. Kyse oli siihen mennessä korkeimmasta koskaan viulusta maksetusta hinnasta.
Rosandin isä oli puolalainen cabaretlaulaja ja äiti venäläinen elokuvapianisti. Perhe muutti nuoren Rosandin opetuksen tason varmistaakseen Chicagoon, ja poika teki ensiesiintymisensä resitalistina vuonna 1936. Orkesteridebyyttinsä hän teki seuraavana vuonna Frederick Stockin johtaman Chicagon sinfoniaorkesterin kanssa. Esitetty teos oli Felix Mendelssohn-Bartholdyn viulukonsertto. Rosandin ura jatkui vuoteen 2009, jolloin hän teki jäähyväisesiintymisensä solistina Max Bruchin Skottilaisen fantasian esityksessä Greenwichin sinfoniaorkesterin kanssa.
Rosand opetti pitkään Curtisin musiikki-instituutissa ja sai sen kunniatohtorin arvon toukokuussa 2019. Hän kuoli seuraavassa heinäkuussa 92-vuotiaana keuhkokuumeeseen sairastuttuaan. Leskeksi jäi Christina Khimm-Rosand.
Ashen Mortality

| Ashen Mortality |
| --- | --- |

Tiedot
Toiminnassa:  1993–2005
Tyylilaji:  Death ja doom metal Goottimetalli Keskiajan musiikki
Kotipaikka:   Weston-Super-Mare, North Somerset, Yhdistynyt kuningaskunta
Laulukieli:  englanti
Entiset jäsenet:  Ian Arkley, Sähkökitara, vokaalit (1993–2005)  Melanie Bolton, Kosketinsoitin, laulu, (1993–2005)  George Aytoun, Rumpusetti (1997–2005)  Tim Cooper, Bassokitara (1993–2005)  Ben Jones, Rumpusetti (1993–1994)  Neal Harris, Rumpusetti (1994–1995)  Neil Shilvock, Rumpusetti (1996–1997) 
Levy-yhtiö:  Forsaken Records, 1996–1005   Cold Fusion Music, 2000–2006  
Aiheesta muualla
freeserve.co.uk/ashen
Infobox OKNimi-testi OK: 
Ashen Mortality oli brittiläinen goottilaista death ja doom metalia soittava yhtye, jonka perustivat entinen Seventh Angel -jäsen Ian Arkley ja Melanie Bolton vuonna 1993. Ashen Mortality levytti kaksi demoa ja kaksi albumia sekä soitti konsertteja Englannissa, Alankomaissa ja Saksassa. Yhtyeen musiikin tunnusomaisia piirteitä ovat Arkleyn muristut ja puhtaat vokaalit sekä Boltonin naislaulu. Musiikki on raskassävyistä ja vaihtee hitaasta keskitempoiseen. Ashen Mortality otti vaikutteita keskiajan musiikista, doom- ja death metalista sekä goottimusiikista. Yhtye hajosi vuonna 2005, jolloin Arkley perusti My Silent Waken. Doom-metal.com-sivuston Aldo Quispel kirjoitti Ashen Mortalitysta, että sen yleinen laatun jättää useimmat tyylilajin edustajat varjoonsa. Siitä huolimatta, että Ashen Mortality ei tarkoituksella halunnut tulla esille vakaumuksellaan, se on australialaisen Paramaeciumin kanssa kaksi tunnetuinta kristillistä doom metal -yhtyettä.
Historia > Alkuvaiheet

Ashen Mortalityn alkuperäinen kokoonpano vuonna 1993 koostui kitaristi-solisti Ian Arkleysta, laulaja-kosketinsoittaja Melanie Boltonista, basisti Tim Cooperista ja rumpali Ben Jonesista.
Ashen Mortalityn ensimmäinen demonauha oli Ashen Mortality ja yhtye äänitti The Wall -studiossa 9.-11. lokakuuta 1993. Studioteknikkona toimi Andy Wickett. Ashen Mortality teki ensimmäisen esiintymisensä Rez-yhtyeen kanssa marraskuussa 1993 Salfordissa, Englannissa. Vuoden 1994 aikana yhtye soitti konsertteja Yhdistyneessä kuningaskunnassa, mukaan lukien esiintyminen Brixton Academyssa, Lontoossa 14. toukokuuta.
Ashen Mortality äänitti toisen demonsa 16.-18. heinäkuuta 1994 Attic Studiosissa. Tämän jälkeen Ben Jones jätti yhtyeen. 24. elokuuta yhtye soitti Greenbelt-festivaaleilla sessiorumpalinaan Neal Harris. Harris soitti myös yhtyeen kanssa kiertueella Hollannissa ja Saksassa 2.-29. syyskuuta.
Vuonna 1995 Ashen Mortality muokkasi uudelleen toisen demonsa ääniraidat kappaleilla "Separation", "Sleepless Remorse" ja "Imprisoned" sekä äänitti neljä uutta kappaletta. Näistä muodostui yhtyeen ensimmäinen studioalbumi Sleepless Remorse. Harris soitti rumpuja uusilla kappaleilla, vaikka Jonesin soittoa kuullaan uudelleenyhdistellyillä raidoilla. Albumi äänitettiin Attic Studiosissa neljän sadan punnan tuotantokustannuksilla.
Historia > Forsaken Records

Melanie Boltonin perustama levy-yhtiö Forsaken Records julkaisi Sleepless Remorsen vuonna 1996. Neil Shilvock liittyi yhtyeeseen rumpaliksi. Ashen Mortality soitti tuon vuoden aikana konsertteja Englannissa yhtyeiden, kuten At the Gatesin, Serenaden, Acrimonyn ja Hecate Enthronedin kanssa.
Vuonna 1997 Sleepless Remorse -minikiertueen jälkeen Shilvock jätti yhtyeen ja George Aytoun tuli tilalle. Ashen Mortality esiintyi Greenbelt festivaaleilla elokuussa.
Aytoun liittyi virallisesti Ashen Mortalityyn vuonna 1998, jolloin se äänitti toisen studioalbuminsa Your Caress. Yhtye levytti albumin kahdessa päivässä ja Dep Internationalin Dan Sprigg yhdisti sen ääniraidat päivässä. Yhtye käytti samaa studioteknikkoa, joka on työskennellyt yhtyeiden kuten Cradle of Filth kanssa.
Yhtye alkoi soittaa paikallisia konsertteja jälleen vuonna 1999. Saman vuoden kesällä Aytoun alkoi ylläpitää virallista Ashen Mortality -kotisivua. Yhtye soitti Greebelt-festivaalilla elokuun alussa. Ashen Mortality sai maailmanlaajuisen jakelusopimuksen Your Caress -albumilleen Plastic Head -yhtiön kautta.
Historia > Yhtyeen hajoaminen

Vuonna 2000 yhtye ei ollut erityisen aktiivinen lukuun ottamatta muutamaa paikallista konserttia. Ashen Mortalityn suunnitelmat äänittää kolmas albumi jäivät toteuttamatta.
Vuosien hiljaiselon jälkeen yhtye palasi vuonna 2004. Se alkoi harjoitella uuden rumpalin kanssa ja soitti keikkoja. Sairauden vuoksi Cooper ei pystynyt soittamaan yhtyeen viimeisiä konsertteja Norjassa ja Yhdistyneessä kuningaskunnassa. Viimeisissä konserteissa yhtyeen kokoonpanossa olivat basisti Andi Lee ja rumpali Jasen Whyte.
Historia > Aika Ashen Mortalityn jälkeen

Vuonna 2005 yhtye julkaisi tuplalevynä kaksi albumiaan uudelleenmasteroituina ja lisäraitojen kera. Ashen Mortality hajosi lopullisesti ja jäsenet jatkoivat eri teillä. Arkley perusti pian My Silent Waken kahden entisen Ashen Mortality -jäsenen, Jasen Whyten ja Andi Leen kanssa, Century Sleeperin Visionaire-yhtyeen (nyk. Ikarian) James Allinin kanssa ja soitti The Other Window -yhtyeessä Alan Southornin kanssa.
Elokuussa 2006 Tim Cooper kuoli leukemiaan.
Diskografia

Ashen Mortality demo (1993)
Separation demo (1994)
Sleepless Remorse (1996)
Your Caress (1998)
Sleepless Remorse / Your Caress 2 CD (1996)
Aiheesta muualla

Ashen Mortalityn historia
Ashen Mortality Encyclopaedia Metallumissa (englanniksi)
Ashen Mortality Myspacessa (englanniksi) (epävirallinen)
Ashen Mortality Last.fm:ssä (englanniksi)
Ashen Mortalityn All Music Guide -sivut
Ashen Mortality -haastattelu Powermetal.de-sivustolla
Ashen Mortalinyn Doom-metal.com-sivut
Anton Cajetan Adlgasser

Anton Cajetan Adlgasser (1. lokakuuta 1729 Inzell – 22. joulukuuta 1777 Salzburg) oli itävaltalainen säveltäjä ja urkuri.
Adlgasser lauloi Salzburgin hovin kuorokoulussa vuonna 1744 ja sai opetusta todennäköisesti Johann Ernst Eberliniltä. Hän opiskeli myös viulunsoittoa. Adlgasser työskenteli vuodesta 1750 hoviurkurina ja Salzburgin tuomiokirkon urkurina. Vuonna 1760 hänestä tuli myös Salzburgin Pyhän Kolminaisuuden kirkon urkuri. Vuodesta 1769 hän oli naimisissa laulaja Maria Anna Fesemayrin kanssa.
Adlgasserin musiikki edustaa siirtymäkautta barokin ja klassismin kausien välillä. Hän omaksui myös aikansa italialaiset tyylivaikutteet Italiaan suuntautuneella opintomatkallaan (1764–1765), jonka aikana tapasi Giovanni Battista Martinin. Adlgasser tunsi sekä Leopold että Wolfgang Amadeus Mozartin. Hän teki Michael Haydnin ja Wolfgang Amadeus Mozartin kanssa yhteistyötä oratoriossa Die Schuldigkeit des ersten Gebots. Adlgasserin tuotantoon kuuluu esimerkiksi seitsemän messua, kolme requiemia, orkesteriteoksia sekä piano- ja urkumusiikkia. Hän sävelsi myös useita Singspielejä ja muita saksankielisiä näyttämöteoksia. Italiankielinen ooppera La Nitteti (1766) Pietro Metastasion librettoon on kadonnut.
Aiheesta muualla

IMSLP: nuotteja
Arothron

| Arothron |
| --- | --- |
 Pippuripallokala (Arothron nigropunctatus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Jäykkäleukakalat Tetraodontiformes
Heimo::  Pallokalat Tetraodontidae
Suku::  Arothron  Müller, 1841
Katso myös
   Arothron Wikispeciesissä   Arothron Commonsissa 
Infobox OKNimi-testi OK: 
Arothron on pallokalojen suku, johon kuuluu noin 15 lajia. Monet lajit kutevat joissa, elävät nuorina jokivedessä mutta siirtyvät aikuistuessaan ensin murtoveteen ja sieltä meriveteen.
Sukuun kuuluu useita lajeja, joita pidetään murtovesi- ja meriakvaariossa. Ne ovat persoonallisen näköisiä, niillä on suuret silmät joita ne osaavat räpytellä, ja ne voivat päästellä ääniä. Suurimmat lajit, kuten yli metrin mittainentähtipallokala, kasvavat liian isoiksi useimpiin kotiakvaarioihin.
Arothron-suvun pallokalat ovat erittäin myrkyllisiä.
Lajeja

Arothron caeruleopunctatus (maksimikoko luonnossa noin 80 cm)
naamiopallokala Arothron diadematus
harmaapallokala A. hispidus(50 cm)
mangrovepallokala A. immaculatus
viirupallokala A. manilensis
karttapallokala A. mappa(60 cm)
täpläpallokala A. meleagris
pippuripallokala A.nigropunctatus(25 cm)
verkkopallokala A. reticularis(45 cm)
tähtipallokala A. stellatus (= A. aerostaticus) (120 cm)
Angels and Airwaves

| Angels and Airwaves |
| --- | --- |

 Angels and Airwaves esiintymässä vuonna 2006.
Tiedot
Toiminnassa:  2005–
Tyylilaji:  space rock Alternative Rock
Kotipaikka:   San Diego, Kalifornia, Yhdysvallat
Laulukieli:  englanti
Jäsenet:  Tom DeLonge, kitara, laulu   David Kennedy, kitara   Matt Wachter, basso   Ilan Rubin, rummut  
Entiset jäsenet:  Ryan Sinn, basso (2005–2007)  Atom Willard, rummut (2005–2011) 
Levy-yhtiö:  Geffen Records   Universal Music  
Aiheesta muualla
AngelsandAirwaves.com
Infobox OKNimi-testi OK: 
Angels and Airwaves (tunnetaan myös lyhenteellä AVA) on vaihtoehtorockyhtye, jonka perustajajäseniin kuuluvat Blink 182:n entinen kitaristi-laulaja Tom DeLonge, Hazen Streetin ja Box Car Racerin kitaristi David Kennedy, The Distillersin ex-basisti Ryan Sinn ja The Offspring -rumpali Atom Willard. Yhtye julkaisi ensisinglensä The Adventure 18. toukokuuta 2006 ja esikoisalbuminsa We Don’t Need to Whisper 23. toukokuuta 2006.
Historia

Yhtye julkaisi ensisinglensä The Adventure 18. toukokuuta 2006 ja esikoisalbuminsa We Don’t Need to Whisper 23. toukokuuta 2006.
23. huhtikuuta 2007, AVA ilmoitti ettei Ryan Sinn soittaisi Free Earth Day-konsertissa yhtyeessä kehkeytyneiden erimielisyyksien takia. 15. toukokuuta Sinn kirjoitti yhtyeen fanisivulle, ettei hän ollut enää yhtyeen jäsen. 30 Seconds To Marsin ex-basisti Matt Wachter korvasi Sinnin konsertissa ja myöhemmin liittyi yhtyeen täysipäiväiseksi jäseneksi. AVAn toinen albumi I-Empire julkaistiin marraskuussa 2007. Se nousi iTunesin Top Album chartilla ensimmäiselle sijalle.
Kolmas albumi Love julkaistiin ystävänpäivänä 14. helmikuuta 2010 digitaalisessa muodossa ja sen voi ladata ilmaiseksi yhtyeen kotisivuilta. Se julkaistiin kovakantisessa muodossa yhtyeen uusimmalla tupla-albumilla Love part.2. Tupla-albumi oli tarkoitus julkaista 22. maaliskuuta 2011, mutta Santa Barbaran elokuvafestivaaleilla järjestetyssä kyselytilaisuudessa DeLonge kertoi sekä elokuvan että albumin julkaisun siirtyvän syksylle 2011. 10. elokuuta pidetyssä Love Live-tilaisuudessa julkaistiin tulevan levyn ensimmäinen single, nimeltään Anxiety. Yhtye julkaisi tupla-albumin ja elokuvan Love 11. marraskuuta 2011.
4. lokakuuta 2011 Alternative Press kirjoitti Atom Willardin jättäneen yhtyeen. Myöhemmin yhtye vahvisti Willardin lähdön myös kotisivuillaan. Eroa kuvaillaan sopuisaksi. Yhtyeen uudeksi rumpaliksi valittiin Lostprophets-yhtyeessä vaikuttanut Ilan Rubin.
Jäsenet

Tom DeLonge – laulu ja kitara (2005–)
David Kennedy – kitara (2005–)
Eddie Breckenridge - basso ( 2014-)
Ilan Rubin – rummut (2011–)
Jäsenet > Entiset jäsenet

Ryan Sinn – basso (2005–2007)
Atom Willard – rummut (2005–2011)
Matt Wachter – basso (2007–2014)
Jäsenet > Muut

Roger Manning – koskettimet albumeilla We Don't Need to Whisper ja I-Empire
Diskografia > Albumit

We Don't Need to Whisper (23. toukokuuta 2006)
I-Empire (6. marraskuuta 2007)
LOVE (12. helmikuuta 2010)
LOVE part.2 (11. marraskuuta 2011)
The Dream Walker (9. joulukuuta 2014)
Lifeforms (24. syyskuuta 2021)
Aiheesta muualla

AVA:n viralliset sivut
Angels and Airwaves Myspacessa (englanniksi)
Anders Åslund

Anders Åslund Torontossa vuonna 2019
Anders Åslund (s. 1952) on ruotsalainen taloustieteilijä ja diplomaatti. Hän on johtava Venäjän, Ukrainan ja Itä-Euroopan talouspolitiikkojen asiantuntija.
Åslund sai filosofian tohtorin oppiarvon Oxfordin yliopistosta. Hän on muun muassa toiminut Senior Fellow'n asemassa Atlantic Councilin Euraasia-keskuksessa ja opettanut Georgetownin yliopistossa. Tukholman kauppakorkeakoulussa Åslund pääsi professoriksi. Hän on ollut myös taloudellisena neuvonantajana eri hallitusten palveluksessa muun muassa Venäjällä ja Ukrainassa. Åslund on sekä kirjoittanut että toimittanut lukuisia kirjoja, joiden joukossa ovat olleet Ukraine: What Went Wrong and How to Fix It (2015) ja Russia's Crony Capitalism: The Path from Market Economy to Kleptocracy (2019). Kirjoja on käännetty lukuisille vieraille kielille.
Åslund on ollut Ruotsin palveluksessa diplomaattisissa tehtävissä Kuwaitissa, Puolassa, Genevessä ja Moskovassa. Hän on tehnyt yhteistyötä Frivärld-ajatushautomon (Stockholm Free World Forum) kanssa.
Aune Vähäkangas

Aune Maria Vähäkangas (2. kesäkuuta 1939 Muonio – 29. kesäkuuta 2013 Janakkala) oli suomalainen kirjailija.
Teoksia

Päivän avaus. Kirjapaja, Helsinki 1970
Kauneimmillaan puu riisutaan ; kuv. Jaakko Kallinen. Janakkalan seurakunnan naistyön toimikunta, Janakkala 1973
Uiva eläintarha ; kuvat Elsa Pesämaa. Lähetysyhdistys Rauhan sana, Oulu 1973
Katso: hiekka elää ; kansi ja kuvitus Jaakko Kallinen. Rauhan sana, Kiiminki 1976
Minä piirrän taivaan. Lasten keskus, Helsinki 1977
Jumalan lintuset. SLEY-kirjat, Helsinki 1985
Sinä rakennat huoneesi erämaahan. Kirjaneliö, Helsinki 1987
Kaipaus silmissä. SLEY-kirjat, Helsinki 1989
Unelma 2001 ; toimituskunta Mikko Aalto ym. ; runot Aune Vähäkangas ; kansi, kuvat ja taitto Terho Pelkonen. Tampereen hiippakunnan vuosikirja 41. Tampere 1989
Korvat vastakkain. Lasten keskus, Helsinki 1990
Vaihteleva raja kahteen ulottuvuuteen ; kuvitus Tuulikki ja Vesa Kumpulainen. Runogalleria, Helsinki 1995
Yli aikarajojen ; runot ja ajatelmat Aune Vähäkangas ; piirrokset Chay'im, Phillip, Jack, Rickey. Runogalleria, Helsinki 1997
Endangered love. Aune Vähäkangas, Tervakoski 2000
Kermikkä ; kuvitus Ulla Kytönen. Lukuset, Tervakoski 2003
Paljaat oksat kiitoksen käsivarsina. Lukuset, Tervakoski 2003
Anna minun kurkistaa silmiisi : runoja. Lukuset, Tervakoski 2004
Oksat tulvivat viserrystä - Branches full of chirping ; kirj. Anna ja Aune Vähäkangas. Lukuset, Tervakoski 2006
Minä olen kutsu uuteen elämään : näytelmiä, kuvaelmia ja runoja erilaisiin juhliin ja tilaisuuksiin seurakuntien ja koulujen käyttöön. Lukuset, Tervakoski 2009
Tilapäinen on ruohon kuolema. Lukuset, Tervakoski 2010
Toimitustöitä

Näköaloja Laurin kirkolta : Janakkalan seurakuntakirja ; toim. Aune Vähäkangas ; toimituskunta Timo Komulainen ym. ; piirrokset ja sisäkansi Anneli Komulainen. Janakkalan seurakunta, Janakkala 1985
Peiliin tuijotat - et ikkunaan ; toimittaja Aune Välikangas ; kirj. Seppo Airola ym. ; kansi ja kuv. Raija Lassila. Janakkalan seurakunta, Janakkala 1987
Alfa Cephei

| Alfa Cephei |
| --- | --- |

Bayerin designaatio:  Alfa Cephei, Alpha Cephei, α Cep / α Cephei
Flamsteedin designaatio:  5 Cephei
HR-designaatio:  HR 8162
HD-designaatio:  HD 203280
Muut designaatiot:  Alderamin, Gl 826, BD +61°2111, GCTP 5139.00, SAO 19302, FK5 803, HIP 105199.
Fyysiset ominaisuudet
Näennäinen kirkkaus:  2,45 mv
Absoluuttinen kirkkaus:  1,57 Mv
Valovoima:  18 aurinkoa
Spektriluokka:  A7 IV
Väri-indeksi:  B-V 0,22 U-B 0,12
Lämpötila:  7 600 K
Massa:  n. 1,9 M☉
Säde:  n. 2,5 R☉
Muuttujatyyppi:  Luultavasti
Pyörimisnopeus:  246 km/s
Astrometriset ominaisuudet
Tähdistö:  Cepheus
Rektaskensio (J2000):  21h 18m 34.8s
Deklinaatio (J2000):  +62° 35′ 08.0″
Etäisyys:  49,42±0,01 valovuotta eli  15,15±0,01 parsekia
Parallaksi:  66,84±0,49 mas
Säteisnopeus:  -11,5 km/s
Ominaisliike:  RA:149,91 dekl:48,27 mas/v
 Näkyy leveysasteiden 90° N  ja 28° S välillä. 
Alfa Cephei (α Cep / α Cephei) eli Alderamin on Aurinkoa kuumempi ja kirkkaampi valkoinen alijättiläistähti. Se on laajenemassa punaiseksi jättiläiseksi, sillä sen keskustan vety on loppumassa. Maapallon akselin kiertyessä prekessio­liikkeen mukana tähdestä tulee lähes napatähti 7 500 vuoden kuluessa. Tähti pyörii hyvin nopeasti: 246 km/s. Nopea pyöriminen estää alkuaineiden lajittumisen tässä tähdessä, joita muuten tapahtuisi tällaisessa tähdessä. Tähti on magneettisesti aktiivinen, koska siinä 1/3 ulommasta kerroksesta on konvektiivinen. Lämmön siirtymiseen liittyvät konvektiovirtaukset luovat magneettikenttiä ionisoituneessa kaasussa.
Aune Suomalainen

Aune Helvi Suomalainen (18. syyskuuta 1903 Hämeenlinnan maalaiskunta – 15. lokakuuta 1956 Hämeenlinna) oli suomalainen kääntäjä ja kirjailija. Hän käytti myös salanimeä Elna Kangas.
Suomalaisella oli opintoja Helsingin yliopiston historiallis-kielitieteellisellä osastolla 1920-luvulla, jolloin hän myös opetti saksaa, englantia ja ruotsia. Suomalainen kirjoitti kirjoja ja artikkeleita sanomalehtiin ja aikakauslehtiin kauneudenhoidosta, vaatetuksesta ja sen tyyleistä.
Suomalaisen vanhemmat olivat kansakoulunopettaja, saksankielisen kirjallisuuden kääntäjä ja kieliopiskelun harrastaja Kaarlo Petter Suomalainen ja käsityönopettaja Edith Alfhild Ahlman.
Suomalainen kuoli 53-vuotiaana tapaturmaisesti kotonaan kaatuessaan.
Teoksia

Salanimellä Elna Kangas:
Kauneudenhoidon opas : uusimpien lähteiden ja kokemusten perusteella. Kirja, Helsinki 1931
Pukeudu hyvin! : pukeutumis- ja vaatteidenhoito-opas ; ulkolaisten lähteiden avulla laatinut Elna Kangas. Otava 1933